Riżoluzzjoni tal-Parlament Ewropew tal-15 ta' Marzu 2007 dwar Galina Kozlova



Official Journal 301 E , 13/12/2007 P. 0262 - 0263



P6_TA(2007)0087 Attakk kontra Galina Kozlova Riżoluzzjoni tal-Parlament Ewropew tal- 15 ta' Marzu 2007 dwar Galina Kozlova Il-Parlament Ewropew, - wara li kkunsidra r-riżoluzzjoni preċedenti tiegħu tat- 12 ta' Mejju 2005 dwar il-ksur tad-drittijiet talbniedem u d-demokrazija fir-Repubblika ta' Mari El fil-Federazzjoni Russa, [1] ir-riżoluzzjonijiet l-oħra tiegħu dwar ir-Russja, b'mod partikulari r-riżoluzzjoni tat- 13 ta' Diċembru 2006 dwar il-laqgħa għolja bejn l-UE u r-Russja f'Ħelsinki ta' 24 ta' Novembru, 2006 [2] u dik tal- 25 t'Ottubru 2006 dwar irrelazzjonijiet UE-Russja wara l-qtil tal-ġurnalista Russa Anna Politkovskaya [3], u r-rapport dwar ir-relazzjonijiet bejn l-UE u r-Russja adottat fis- 26 ta' Mejju 2005, [4] - wara li kkunsidra l-Ftehima ta' Sħubija u Koperazzjoni bejn il-Komunitajiet Ewropej u l-Istati Membri tagħhom min-naħa waħda, u l-Federazzjoni Russa min-naħa l-oħra, li daħlet fis-seħħ fl- 1 ta' Diċembru 1997 [5], - wara li kkunsidra l-Konvenzjoni Ewropea għall-Ħarsien tad-Drittijiet tal-Bniedem u l-Libertajiet Fundamentali, partikularment l-Artikolu 10 tagħha, - wara li kkunsidra l-Karta Ewropea għal-Lingwi Reġjonali jew tal-Minoranzi ffirmata mill-Federazzjoni Russa fl- 10 ta' Mejju 2001, - wara li kkunsidra l-Kostituzzjoni tar-Repubblika Mari (Mari El), li tirrikonoxxi l-Mari bħala waħda millingwi ta' l-Istat, u l-Att dwar Kwistjonijiet Lingwistiċi ta' l-1995 li jiddikjara l-Mari El bħala repubblika multi-etnika u jipprovdi għad-dritt taċ-ċittadini kollha li jżommu u jiżviluppaw il-lingwa u l-kultura nativa tagħhom tkun xi tkun l-etniċità tagħhom, - wara li kkunsidra r-rapporti kredibbli min-NGOs Russi u internazzjonali dwar ksur kontinwu tad-drittijiet tal-bniedem u irregolaritajiet fil-Mari El, - wara li kkunsidra l-konsultazzjonijiet li għaddejjin bħalissa bejn l-UE u r-Russja dwar id-drittijiet talbniedem, il-minoranzi u l-libertajiet fundamentali, - wara li kkunsidra l-Artikolu 103(4) tar-Regoli ta' Proċedura tiegħu, A. billi Galina Kozlova, membru tal-bord ta' l-organizzazzjoni nazzjonali Mari msejħa Mari Ušem, editur tar-rivista litterarja Ontšõko u l-mara ta' Vladimir Kozlov, president tal-Kunsill Mari, kienet attakkata brutalment fil- 25 ta' Jannar 2007 u sofriet feriti f'rasha li kkaġunaw konkussjoni u uġigħ ta' ras kbir, sturdamenti u problemi tal-vista, B. billi, skond Mari Ušem, l-attakk ma setax ikun attakk normali bil-għan ta' serq; C. billi l-attakk fuq is-Sinjura Kozlova seħħ wara serje ta' attakki fuq attivisti u ġurnalisti f' Mari El, inkluż il-qtil ta' tliet ġurnalisti fl-2001, attakk fuq Vladimir Kozlov fl- 4 ta' Frar 2005 u attakk fuq il-mexxejja preċedenti tal-moviment Mari, Nina Maksimova; D. billi f'Ottubru 2006 Vladimir Kozlov kien ottimist dwar il-ġejjieni ta' l-organizzazzjoni tiegħu, filwaqt li għamel osservazzjoni li għal aktar minn sena l-ebda attivist ta' Mari El ma kien il-mira ta' attakk, iżda din l-attitudni allegatament inqas ostili lejn il-Mari Ušem issa spiċċat b'mod vjolenti, E. billi l-gvernijiet lokali u federali naqsu li jieħdu passi xierqa biex jixlu lil dawk ħatja u jiżguraw issikurezza tal-ġurnalisti u l-indipendenza tal-midja, F. billi l-midja ta' l-oppożizzjoni u ċ-ċirkolari ta' l-aħbarijiet jiffaċċjaw diffikultajiet kunsiderevoli biex jaħdmu liberament, hekk li, pereżempju, diversi gazzetti ta' l-oppożizzjoni jistgħu jiġu stampati biss barra Mari El, G. billi l-individwi li huma parti mill-minoranza Mari jiffaċċjaw diffikultajiet kunsiderevoli fil-ksib ta' edukazzjoni fil-lingwa nativa tagħhom, minħabba li m'hemmx edukazzjoni sekondarja jew ogħla bil-lingwa Mari, 1. Jikkundanna bil-qawwa l-attakk fuq Galina Kozlova, li s'issa ma wasslu għal ebda kundanna jew almenu arrest, u l-fastidju kontinwu u l-attakki fuq attivisti, figuri ewlenin tal-kultura u ġurnalisti indipendenti f'Mari El, u jitlob lill-awtoritajiet federali u lokali biex iressqu lil dawk ħatja ta' dawn l-atti quddiem ilġustizzja u jiżguraw ir-rispett għal-libertà ta' l-espressjoni; 2. Huwa konvint li n-natura multi-etnika tal-Federazzjoni Russa tikkontribwixxi ħafna għad-diversità kulturali u lingwistika ta' l-Ewropa u din hija fenomenu li ċ-ċittadini kollha tal-Federazzjoni Russa huma kburin biha u bir-raġun u li għandha tkun ippriservata għall-benefiċċju ta' l-Ewropej kollha; 3. Jitlob inkjesta rapida, komprensiva u indipendenti minn awtoritajiet ġudizzjarji federali u lokali dwar lattakki fuq is-Sinjura Kozlova u inċidenti simili oħra; 4. Jitlob lill-Gvern ta' Mari El biex iwaqqaf immedjatament it-tpattija u l-intimidazzjoni politika kontra limpjegati tas-servizz ċivili li jesprimu nuqqas ta' qbil u biex iżomm lura minn indħil politiku mhux f'loku flaffarijiet ta' l-istituzzjonijiet edukattivi u kulturali; 5. Jitlob lill-awtoritajiet lokali u federali biex jirrispettaw l-obbligi tagħhom skond il-liġi internazzjonali u biex jieħdu passi xierqa biex jiffaċilitaw l-implimentazzjoni prattika tad-dispożizzjonijiet tal-Kostituzzjoni ta' l-Istat u ta' leġiżlazzjoni oħra relatata maż-żamma u l-iżvilupp ta' lingwi u kulturi tal-minoranzi, b'enfasi partikulari fuq il-forniment ta' edukazzjoni ta' kwalità fil-lingwa nativa ta' persuna f'kull livell, u b'hekk jiżguraw li l-lingwa Mari u l-lingwa Russa jgawdu mill-istess status f'Mari El; 6. Jistieden lill-Kummissjoni biex tqajjem il-kwistjoni tal-minoranzi Finno-Ugric fir-Russja, u t-tħassib dwar is-sitwazzjoni f'Mari El, waqt id-djalogu regolari bejn l-UE u r-Russja dwar id-drittijiet tal-bniedem u waqt il-laqgħa għolja li jmiss bejn l-UE u r-Russja; 7. Jitlob lill-Kummissjoni biex tinkludi programmi mmirati lejn il-minoranzi Finno-Ugric u oħrajn filqafas tal-koperazzjoni kulturali u edukattiva bejn l-UE u r-Russja; 8. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni u lill-gvernijiet tal-Federazzjoni Russa u r-Repubblika ta' Mari El. [1] ĠU C 92 E, 20.4.2006, p. 409. [2] Testi Adottati, P6_TA(2006)0566. [3] Testi Adottati, P6_TA(2006)0448. [4] ĠU C 117 E, 18.5.2006, p.235. [5] ĠU L 327, 28.11.1997, p.1. --------------------------------------------------